O‘tgan 2015 yil davomida Xitoyda korrupsiya bilan bog‘liq jinoyatlar uchun 22 nafar yuqori lavozimdagi amaldor javobgarlikka tortildi, deb xabar bermoqda "Sinxua" axborot agentligi. Ular orasida Xitoyning jamoat xavfsizligi vaziri Chjou Yunkan ham bor, u bir necha ayblovlar bo‘yicha umrbod qamoq jazosiga tortildi. Bundan tashqari, yana 41 amaldorning faoliyati tekshirilmoqda. Xitoy Oliy sudining hisobotida statistika partiya va xalqning korrupsiyaga qarshi qat’iylik bilan kurash olib borish niyatidaligini ko‘rsatishi ta’kidlab o‘tildi.